
Årsrapport 2005

1. Intern drift og organisering

a) Hovedmål og resultatmål

Hovedmål og resultatmåla i tildelingsbrevet for 2005, henta fra St.prp. nr. 1 (2004-2005), er ikke spesifikt relaterte til virksomheten ved KUN. Derimot er KUN er nevnt i forbindelse med evaluering.  Departementet ga KUN en frist til 1. juni for innlevering av evaluering. Styret for KUN vedtok å be Kultur og kirkedepartementet om utsettelse av fristen til å gjelde høsten 2005 (Styremøte 25. mai Sak 11/05). Egenevalueringa, utarbeidet av rektor Hallgeir Elstad, ble behandlet i KUNs styre 30. november og oversendt PTS sitt styre for behandling og videre oversendelse til Kultur og kirkedepartementet. Dette vil skje i løpet av våren 2006. 

Når det gjelder hovedmål og resultatmål må virksomheten ved senteret ses i sammenheng med de målsettinger som gjelder for de kirkelige tjenestene og for kirka ellers. 

Departementet understreker likevel enkelte resultatmål som særlig viktig for Praktisk Teologisk seminar (PTS) sin virksomhet. Dette må i stor grad også gjelde KUN, selv om Departementet i tildelingsbrevet ikke er spesifikke i forhold til KUNs særegne tverrfaglige arbeid.  Særlig framheves følgende:

Påse at egen virksomhet har en organisering, kompetanse og kapasitet som er brukerorientert og tilpasset oppgavene.

Styrke ledelsen av prestetjenesten, samordninga mellom prestene og menighetsrådene, og samvirket mellom prestene og andre kirkelig tilsatte.

Motivere flere kvinner til tjeneste som menighetsprester og til å inneha lederstillinger i kirken

Utvikle kunnskaper, ferdigheter, holdninger og motivasjon for tjenesten hos den enkelte prest.

Kirkemøtets satsingsområder for perioden 2002-2005 (referert i tildelingsbrevet) var:

1. Medarbeiderskap

2. Diakoni

3. Dåpsopplæring

4. Ung i kirken

Høsten 2004 tok KUN initiativ overfor Høgskolen i Bodø (HiBo) for å utvikle en master i kateketikk. Dette ble arbeidet videre med i 2005. Ved årets slutt var en intensjonsavtale klar for formell underskrivning.

Arbeidet fortsetter i 2006, og planen er å tilby en slik master fra våren 2007. Uten tvil er det behov for ei slik utdanning i den nordlige landsdelen - ikke minst på grunn av de nye kvalifikasjonskrava for kateket.  KUN ser også dette som et viktig tiltak når det gjelder å følge opp kirka sin satsing på dåpsopplæring. 

KUN har i 2005 startet opp arbeidet med å utvikle en diakonmaster. Helst ønsker en et samarbeid med Institutt for religionsvitenskap i Tromsø (IRV) om denne. Dette kan det imidlertid ta noe tid å få på plass, selv om både KUN og IRV har et felles ønske og ambisjon om dette på sikt. På kortere sikt må KUN samarbeide med andre fagmiljøer for å tilby diakonmaster. Målet er, sammen med andre fagmiljø, å tilby en diakonmaster høsten 2007.

Dette er viktig for å følge opp nye kvalifikasjonskrav i kirka, og for å følge opp kirkas satsing på diakoni.

Våren 2005 ble den første kantor med hele sin utdannelse fra Nord-Norge uteksaminert. At det nå er mulig å få full kantorutdannelse i landsdelen, skyldes et samarbeid mellom Høgskolen i Tromsø, avdeling for kunstfag (”Konservatoriet”), og KUN.  Kirkerådet godkjenner 3-årig faglærerutdanning med orgel som hovedinstrument ved Høgskolen pluss praktisk-kirkelig årsstudium ved KUN som tilsvarende kantorkompetanse.

Det viste seg imidlertid at både orgelstudentenes interesse og faktiske søknader i forhold til praktisk-kirkelig årsstudium var påfallende lav.  

Gjennom 2005 har det derfor foregått arbeid med en studieplan som er en tilrettelegging av årsstudiet ved KUN for orgelstudentene ved Høgskolen. 

Fra KUNs side var det særlig viktig å ivareta aspektene kontekstualitet, tverrfaglighet og praksis. Studieplanen ble vedtatt av KUNs styre i oktober. Vi håper dette vil føre til at unge musikere velger kantorutdanning. I Nord-Norge er det få kirkelige medarbeidere som har full kantorutdanning.

I forhold til studieretning prest har det i 2005 ikke vært så mange utfordringer som i de øvrige fagretningene. Her er utfordringa nå først og fremst å skape et heltidsstudium som matcher studentene på IRV som skal bli prester.

b) Samarbeid med Det praktisk-teologiske seminaret (PTS)

KUN er del av virksomheten ved PTS. Permanentiseringa av KUN fra 2003 i tillegg til ny styringsstruktur, har gjort at KUN har fått en mer selvstendig posisjon i forhold til PTS når det gjelder tilsetting i fagstillinger. På den økonomiske sida har det vært et effektivt og godt samarbeid mellom de to institusjonene også i 2005.

Det har som tidligere år vært avholdt felles styremøte mellom PTS og KUN – i februar. Det har vært forholdsvis liten faglig utveksling mellom de to institusjonene i 2005.  Det vil være et mål å nytte seg av hverandre sin faglige kompetanse i større grad enn det som har vært tilfelle hittil, og en bestemte seg mot slutten av 2005 for å ha en felles studentuke våren 2006.  Uformelle samtaler er startet i forbindelse med et mulig samarbeid rundt heltidsstudentene, fagretning prest. Sammen med Misjonshøyskolen og PTS har en søkt om midler, og fått dette, for å gjennomføre kurs i november 2006 for prester som har vært i tjeneste kort tid (”Mitt liv som prest”), da det viser seg at en forholdsvis høy andel av disse går ut av ordinær prestetjeneste. Også om det går mot en selvstendiggjøring av KUN, vil det være ønskelig med et nært faglig samarbeid mellom institusjonene.

c) Intern drift ved KUN

KUN har tre hele fagstillinger, en rektorstilling (kombinert administrativ og faglig stilling) og en førstekonsulent. I 2005 har det vært en utfordrende personalsituasjon, med en lengre vakanse i en av fagstillingene, og med rektor i halv stilling mesteparten av høstsemesteret.  I løpet av 2005 ble ny rektor ansatt med oppstart fra 1. november. Det ligger nå til rette for en stabil stabsutvikling etter flere år med store vakanser og utskiftninger.  Ikke minst har FoU-arbeidet ved senteret lidd. For å styrke forskningen vedtok styret på høsten å gi faglærer innenfor kirkemusikk anledning til å bruke 50 % av sin stilling for å ta doktorgrad innenfor feltet liturgi/kirkehistorie. Forskning innenfor det praktisk-kirkelige fagområdet må prioriteres, i tillegg til å sikre og utvikle grunnstudiet videre. Særlig må det være et mål å få i gang heltidsstudium på mer fast basis.

I 2004 mistet KUN den diakonfaglige kompetansen i staben. Dette gjør at vi har problem med å gi diakonstudentene ei fullgod utdanning.  Styrene for PTS og KUN har vært enige i at oppretting av ei fagstilling i diakoni ved KUN har førsteprioritet. 

Innehaver av fagstillinga, studieretning diakoni, høgskolelektor Kristin Stang Meløe, har hatt 50 % studiepermisjon med lønn for å øke kompetansen på fagfeltet. Pga av sykdom, fortsetter studiepermisjonen fram til 1. juni 2006.

For å sikre stabsutvikling, langtidsplanlegging, kvalitetssikring og å skape felles forståelse av mål og prioriteringer for virksomheten, var det gjennomført en stabssamling over 3 dager i august 2005. I tillegg har det vært gjennomført flere stabsdager hvert semester.  De ansatte ved KUN tar ellers del i relevante samfunns-, faglige og kirkelige fora, og er aktive i nettverksbyggende virksomhet på vegne av institusjonen.

Senteret gir ut ”Nytt fra KUN”, et nyhets- og meldingsblad som blir sendt til tidligere studenter, menighetene i de to nordlige bispedømmene og andre.

Det har vært arbeidet med å skape ei praktisk-kirkelig årbok i regi av KUN. Dette realiseres i 2006.

d) Samarbeid med andre utdanningsinstitusjoner

I 2005 har KUN ført samarbeidet med Universitetet i Tromsø videre. I særlig grad gjelder det samarbeidet med IRV. Tema har vært samarbeid om master i diakoni (se ovenfor). Videre utvikles det et samarbeid på å være i kontakt med og tilrettelegge for studentene ved IRV som har tenkt å gå inn i kirkelig tjeneste. Målet er at prestestudenter ved IRV  skal velge heltidsstudiet ved KUN. Dette krever samordning, slik at vi får samlet opp studenter til store nok kull. Å bidra til utvikle en kirkelig identitet for disse studentene er også et tema i samtalene mellom IRV og KUN. Det er noe utveksling av foredragsholdere og en samarbeider rundt gjesteforelesere og eksterne besøk.  KUN er invitert inn i et fast forskningsseminar, uten at dette har vært særlig prioritert. 

Universitetet i Tromsø har vært positive til at KUN lokaliseres på campus.  Dette regner vi med vil bli realisert, uten at universitetet har gitt noen klar tidsplan.  Vi tror samlokalisering vil være av stor fordel for studenter og tilsatte ved KUN, og det vil lette samarbeidet med IRV. Ikke minst vil det lette samarbeidet med Universitetet selv når tilknytningen ventelig blir tettere.

Samarbeidet med Høyskolen i Tromsø, avdeling kunstfag (HiTos), er ført videre i 2005. Samarbeidet om grunnutdanninga i kirkemusikk fortsetter, bl.a. gjennom å legge til rette årsstudiet ved KUN for studenter ved HiTos (se ovenfor).  Sammen gir de to institusjonene full kantorutdanning i Tromsø (4-årig Bachelor), som er det primære i samarbeidet.  

Det første kullet med studenter som gjennomførte ettårig grunnutdanning i kirkemusikk uteksaminert våren 2004. Grunnutdanninga ble ikke gjennomført i 2005 grunnet manglende kapasitet ved HiTos. Denne utdanninga må dessuten utvikles videre.  Det er neppe noe mål å gi den hvert år, men år om annet. Det er et mål at den gis neste gang høsten 2007.

Som nevnt ovenfor, er det etter initiativ fra KUN kommet i gang et samarbeid med Høyskolen i Bodø om en master i kateketikk. Dette er et samarbeid som blir ført videre.

Det er god kontakt med bispedømmekontorene i Sør-Hålogaland og Nord-Hålogaland. Et viktig mål er å styrke samarbeidsrelasjonene mellom bispedømmene og KUN når det gjelder kirkelig utdanning. KUN leder ei arbeidsgruppe for utadretta virksomhet med representanter fra begge bispedømmer og fra Samisk kirkeråd. KUN leder også rekrutteringsutvalget nedsatt av Nord-Hålogaland bispedømme (opprettet i 2005).

Kurset "Tru og livstolking i Sapmi" i samarbeid med Samisk Høyskole som var planlagt i 2005 ble ikke gjennomført grunnet lengre vakanse ved KUN.  Relasjonen til Samisk Høyskole må i tas opp igjen i 2006.

KUN er i drøftinger om samarbeid med Høgskolen Diakonia Polytechnic i Oulu, med målsetting om å skape et praktisk-teologisk nettverk på Nordkalotten. En ønsker både forskningssamarbeid og utveksling av lærekrefter. 

Første kontakter ble i 2005 tatt i forhold til det nye presteseminaret i Murmansk (russisk-ortodoks), samt de kirkelige utdanningsinstitusjonene i Lund og Uppsala. Kontakten med Sverige er viktig da svensk kirkelig (og praktisk -kirkelig) utdanning er i sterk omforming. 

Bernd Krupka har i 2005 sammen med domprost i Tromsø og representanter i staben på bispekontoret i Nord-Hålogaland, planlagt en studiereise til Skottland for samtlige prester i bispedømmet høsten 2006.

Skottland har stor parallellitet med Nord-Norge, ikke minst i forhold til sentrum - periferi tenkning, samt lokale forsøk med trosopplæring.

Det er grunn til å vurdere å utvikle kontakten med Skottland videre.

2. Øvrig Praktisk-kirkelig utdanning og faglig virksomhet 

a) Utdanningstilbud, studenttilgang og gjennomstrømming

Den sentrale delen av virksomheten ved KUN er grunnutdanninga, dvs. å gi et praktisk kirkelig årsstudium for diakon, kateket, kirkemusiker og prest. Tre sentrale stikkord for dette studiet er at det skal være tverrfaglig, kontekstuelt og praksisnært. For alle studieretningene er det tverrfaglige perspektivet viktig, og gjennom fellesundervisninga blir det lagt vekt på samarbeid mellom de forskjellige tjenestekategoriene. I den yrkesspesifikke undervisninga er det ei målsetting at hver profesjon utvikler en trygg yrkesidentitet tufta på kunnskap, holdninger og dugleik og på kirka sin lære og ordninger. Gjennom 2005 har staben gjort ferdig arbeidet med å revidere praksisdokument. Implementering av vektøyet Classfronter er gjennomført.  Mappekravene er revidert, men må justeres også i 2006 ettersom vi får ytterligere erfaring med Classfronter.  Rutinene i samband med gjennomføring av praksis for studentene er gått igjennom i 2005. 

I 2005 tok KUN opp studenter for vårsemesteret for første gang.

Det har vært for liten søknad til heltidsstudiet til at en i 2005 har  kunne gi et forsvarlig tilbud. Derimot har søkninga til deltidsstudiet økt betydelig de siste årene. Hele 29 studenter var knyttet til KUN høsten 2005.

Våren 2005 var i alt 15 studenter uteksaminerte.  Høsten 2005 var det tre studenter som tok eksamen (jf. tabellen nedenfor). 

	Tabell: Studenttall 2003-2005
	V-2003
	H-2003
	V-2004
	H-2004
	V-2005
	H-2005

	Søkertall heltid
	 0
	 3
	  0
	6
	2
	1

	Søkertall deltid
	      0
	     14
	  0
	     18
	7
	19

	Søkertall totalt
	      0
	     17
	       0
	     24
	9
	20

	Avslåtte søknader
	      0
	       3
	  0
	       2
	2
	0

	Studenttall totalt
	    19
	     16
	     16
	     20
	23
	29

	Studenter heltid
	      0
	  0
	 0
	3
	0
	0

	Studenter deltid
	    19
	     16
	     16
	     17
	23
	29

	Studenter i permisjon
	      1
	  0
	       0
	0
	1
	3

	Studenter fordelt på studieretninger:
	
	
	
	
	
	

	Diakon
	5
	 5
	       3
	       4
	5
	9

	Kateket
	1
	 1
	       1
	3
	4
	3

	Kirkemusiker 
	9
	 6
	       6
	6
	5
	6

	Prest
	4
	 4
	       4
	       7
	8
	9

	Avlagt eksamen 1. semester
	0
	     11
	  2
	       2
	10
	2

	Avlagt avsluttende eksamen
	4
	 0
	     12
	       1
	5
	1

	Bestått eksamen 1. semester og avsluttende
	4
	     11
	     14
	       3
	15
	3

	Ikke bestått eksamen 1.semester og avsluttende
	0
	 0
	  0
	       0
	0
	0

	Studenter HiTos/AFK – KUN – ettårig grunnutdanning i kirkemusikk
	
	
	
	
	
	

	Studenttall
	     -
	-
	       5
	0
	0
	0


Ser en på studentene som tok eksamener fordelt på studieretning og kjønn, fordeler det seg slik:

Vår 2005:

Prester PK I: 1 kvinne, 1 mann.  Prester PK II: 2 kvinner, 2 menn

Diakoner PK I: 2 kvinner, 1 mann.  Diakoner Pk II: 1 kvinne

Kateket PK I: 2 menn

Kirkemusikk PK I:  2 kvinner, 1 mann.  Kirkemusikk PK II: 1 mann

Høst 2005:

Prester PK I: 1 mann.  Prester PK II:  1 mann

Diakoner PK I: 1 kvinne

b) Etter- og videreutdanning

Det er god kontakt mellom KUN og Sør-Hålogaland og Nord-Hålogaland bispedømme når det gjelder behovet for etterutdanning av kirkelige tilsatte i landsdelen.

KUN ved gjennomførte et kirkemusikkseminar for utenlandske kirkemusikere i Borge kirke i Vestvågøy 23.-25 mai med 6 deltagere.

Kurset ”Ledelse, gudstjenesteledelse og prosjektarbeid med barn og ungdom ble gjennomført 14.-16. februar med 4 deltagere.

KUN gjennomfører årlig ei faglig samling for praksisveilederne med utveksling av erfaringer fra veiledning og drøfting av metodiske problemstillinger knytta til veiledning. Veiledningsseminaret ble holdt 14.-15. april på Hasvik med 14 deltakere. I forlengelsen av veiledningsseminaret ble en dags konferanse om evaluering av Hasvikprosjektet avholdt. KUN ved Bernd Krupka hadde påtatt seg å evaluere Hasvikprosjektet og dette var tema 15. april. En del deltakere kom til Hasvik for å delta  på denne dagen, i tillegg til deltagere fra veiledningsseminaret.

KUN har holdt fram virksomheten med "Praktisk kirkelig forum", et seminartilbud 3-4 ganger i året for kirkelig tilsatte, primært i Tromsø-området.

12.-14 oktober  stod KUN i spissen for en større tverrfaglig konferanse i Tromsø i forbindelse med Kulturmeldinga for Den norske kirke. Tema for konferansen var: ”Kunsten å være kirke” - 

Konferansen var rettet mot alle kirkelige ansatte og andre interesserte, og ble arrangert av KUN i samarbeid med Sør- og Nord-Hålogaland bispedømmer. 

Mangfoldet i kulturelle ytringsformer ble belyst gjennom foredrag, samtaler, konserter, ekskursjon, workshops og gudstjeneste. 

I tillegg var et kirkemusikkseminar knyttet opp mot konferansen. Konferansen hadde både et nordnorsk og et nasjonalt perspektiv. 

I forbindelse med konferansen ledet KUN ved Stephen Sirris, sammen med lokale kirkemusikere og HiTos, den første Kirkemusikkfestival i Tromsø.

Både konferansen og festivalen var godt besøkte. Evalueringa av arrangementene var at en var gjennomgående godt fornøyd, og arbeid med ny kirkemusikkfestival for 2006 ble startet opp i desember.

c) Erfaringer med studentene sin praksisperiode

Grunnutdanninga ved KUN inneholder to lange praksisperioder (7 og 9 uker). Det er i hovedsak gjennomført praksisbesøk fra kontaktlærer i hver av periodene. Et unntak som ble innført høsten 2005 er prestene på Veien til prestetjeneste (VTP) 3. Denne praksisen skjer i samarbeid med bispekontoret. Veiledningen er ivaretatt av ekstern veileder, men ikke fra KUN. Prester i institusjonstjeneste trenger heller ikke besøk fra KUN vanligvis. Disse er i regelen veiledet av meget erfarne og veilederutdannede prester.  I framtida blir det viktig å holde fast på nær kontakt mellom KUN og praksissted, samle praksisveiledere årlig, samt gi veilederutdanning til veilederne. Særlig veiledere for kantorer, kateketer og diakoner mangler adekvat utdanning. KUN startet så vidt opp drøfting av dette i 2005. En strategi for dette vil bli utviklet sammen med andre faginstanser i første del av den nye planperioden. Senteret har arbeidet med å legge til rette for å nytte e-læringsverktøyet Classfronter for å styrke oppfølginga av studentene i praksisperiodene. Dessuten er det arbeidet med at deltidsstudiet i større grad blir et sammenhengende studium. 

I 2004 vedtok bispemøtet endelige regler for VTP.

KUN ser helt klart behovet for at det kommer ei tilsvarende ordning som VTP også for de andre yrkeskategoriene i kirka, og vil ta dette opp jevnlig i relevante fora.

d) Tverrfaglig samarbeid/profesjonssamarbeid

Her har KUN et bedre utgangspunkt enn mange andre, fordi vi gir undervisning til flere yrkeskategorier i kirka: diakon, kateket, kirkemusiker og prest. En stor del av undervisninga er organisert som fellesundervisning, og den grunnleggende arbeidsmåten i studiet er tverrfaglig, blant annet gjelder det gudstjenestearbeidet. Dette tjener til å øve studentene opp i tverrfaglig samarbeid og gi respekt for andre tjenestekategorier sin egenart og faglige identitet. Vi mener dette har framtida for seg i den praktisk kirkelige utdanninga, og ikke minst vil det ha positiv effekt på samarbeidet i de kirkelige stabene på sikt.

KUNs tverrfaglighet krever et meget bredt faglig nettverk. KUN må holde kontakten og samhandle med utdanningsinstitusjoner for alle fire faggrupper, samt med Universitetet i Tromsø (jf. redegjørelse ovenfor). Dette er i dag i hovedsak tilfredsstillende, men også krevende for en liten institusjon som KUN.  KUN deltar i nasjonalt fagråd for praktisk teologi.

Videre krever vekten på kontekstualitet nært samarbeid med særlig de to nordligste bispedømmer, Samisk kirkeråd og Samisk Høyskole. Kontakten med de samiske institusjonene kan forbedres.
KUN er i ferd med å utvikle kontakt med flere internasjonale miljøer, jamfør ovenfor. Dette vil også gå fram av langsiktig plan 2006-2009.

Kontakten med miljøer i 3. verden er i dag mangelfull. Dette er i en utfordring i forhold til satsingen på kontekstualitet. Vesentlige impulser på dette felt gis fra miljøer i 3. verden.

Kontakten med menighetene Nord-Norge, samt lokale diakonale institusjoner er god. KUN deltar ofte ved vigslinger og ordinasjoner av våre studenter og er ellers mye på reise. 

Særlig knyttes det store forventninger til samarbeidet med Viken Senter, og kontakt er opprettet der.

Samarbeidet med Kirkerådet og andre kirkelige nasjonale instanser (PF, KN, KUI med mer) er godt, men vil trolig kreve mer av KUN i framtida i forbindelse med nye kvalifikasjonskrav. KUN og IRV er i alt for liten grad regnet med nasjonalt sett som et fagmiljø som utdanner prester, diakoner, kateketer og kantorer. F.eks har ikke miljøet i Tromsø sete i Lærenemnda eller representasjon på Kirkemøtet. 

Staben er gjennom enkeltpersoner gjennom verv knyttet til trosopplæringsprosjektet på nasjonalt og lokalt plan, til KN og KISP, Kirkens Bymisjon i Tromsø, Kirkens SOS og kirkemusikalske miljøer.

e) Høringsuttalelser

I 2005 avga KUN høringsuttalelser i følgende saker:

* Samlet regelverk for ”Veien til prestetjenesten.”

* Liturgisk forsøkssak: Fleksibel bruk av gudstjenesteboken

* Kulturmelding for Den norske kirke.

* Liturgisk forsøkssak: Prøving av NT 05 i gudstjenesten.

3.  Grønn stat

I samsvar med departementet sine føringer er det et overordna mål for senteret å legge til rette for et miljøvennlig forbruksmønster. I hovedsak vil dette handle om økt bevissthet om papirbruk, til dømes tosidig kopiering og rasjonalisering av større postsendinger. Der det er praktisk mulig legger KUN opp til å nytte e-post. Men siden KUN er ei lita verksomhet, er det ikke særlig mye en kan spare på denne typen tiltak.

Det er ingen egen miljøledelse ved KUN.

4.  Likestilling

Likestilling står sentralt i undervisninga ved KUN. Det er et mål at det skal være lik kjønnsfordeling i stillingene ved senteret, og dette er et viktig aspekt i samband med nytilsettinger. Innehaver av den ene fagstillinga og førstekonsulenten er kvinner. De siste nyansettelsene (i alt fire fra høsten 2004) er alle menn.

5.  Økonomi

Se PTS si samla rapportering av økonomien ved PTS og KUN.

Tromsø 20. februar 2006

Ole Danbolt Mjøs (s)

Styreleder

Stig Lægdene










Rektor

